
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
ELŐTERJESZTÉS

Martfű Város rendezési tervének módosítására

Martfű Város Önkormányzata Képviselő-testületének 

2014. május 29- ei ülésére

Előkészítette:  Honti Gyula városi főépítész

                        Baloghné Juhász Erzsébet irodavezető
Véleményező: Pénzügyi, Ügyrendi és Városfejlesztési Bizottság
Döntéshozatal: egyszerű többség
Tárgyalási mód: nyilvános ülés

Tisztelt Képviselő Testület!

A Tiszazugi Ivóvízminőség- javító Projekt (KEOP-1.3.0/2F/09-2011-0002) keretében településünkön sor kerül a meglévő technológia bővítésére, illetve 1 db kút fúrására.

A tervezés során merült fel az engedélyezés jogi akadálya. Az érvényben lévő Helyi Építési szabályzatunk jelenleg vízgazdálkodási területbe sorolja a vízműtelepeket, melyek építési tilalom alá esnek. A tervezett projekt megvalósítása érdekében az önkormányzat tulajdonában lévő 1440/5 (Martos Flóra út végén lévő kút területe) és 446 (vízmű telep területe) hrsz-ú területek különleges területbe való sorolása szükséges, mely lehetővé teszi a szükséges technológia, üzemi épületek megépítését és kút fúrását.
A Kiszelovics és Társa Kft. által adott árajánlat szerint a rendezési terv módosításának bekerülési költsége: 570.000, Ft + ÁFA
Kérem a rendezési terv módosítására vonatkozó előterjesztés megvitatását és az alábbi határozati javaslat elfogadását.

Határozati javaslat:
…/2014.(.....) Határozat
Martfű Város rendezési tervének módosításáról

Martfű Város Önkormányzata Képviselő-testülete megtárgyalta Martfű Város rendezési tervének módosítására vonatkozó előterjesztést és az alábbiak szerint döntött:

Martfű Város Önkormányzata Képviselő-testülete a Tiszazugi Ivóvízminőség- javító Projekt (KEOP-1.3.0/2F/09-2011-0002) a Martfű településre vonatkozó fejlesztések megvalósítása érdekében egyet ért az önkormányzat tulajdonában lévő 1440/5 (Martos Flóra út végén lévő kút területe) és 446 (vízmű telep területe) hrsz-ú területek különleges területbe való sorolásával.

A rendezési terv módosítására tett árajánlatot elfogadja és felhatalmazza a polgármestert a tervezési szerződés megkötésére.
Martfű, 2014. május 20.

                                                                                                               Dr. Kiss Edit

                                                                                                                polgármester

Látta: Szász Éva jegyző
